L 182/54
MT
Il-Ġurnal Uffiċjali tal-Unjoni Ewropea
19.7.2023
4.3.
Il-kaptan għandu jitqies responsabbli għal kull manipulazzjoni ppruvata tas-sistema VMS tal-bastiment li jkollha l-għan li tfixkel l-operat tagħha jew li tiffalsifika l-messaġġi tagħha dwar il-pożizzjoni tal-bastiment.
Kull ksur għandu jkun suġġett għas-sanzjonijiet previsti fil-leġiżlazzjoni ta’ Madagascar.
Il-kaptan ma jistax jinżamm responsabbli għal ħsarat fis-sistemi ta’ komunikazzjoni msemmija fil-punt 4.2. 4.4.
Il-Kumitat Konġunt huwa obbligat li jsolvi kwalunkwe tilwim li jista’ jirriżulta minn dan. 5.
Modifika tal-frekwenza tal-messaġġi dwar il-pożizzjoni 5.1.
Abbażi ta’ evidenza sostanzjata ta’ ksur, iċ-ĊMS ta’ Madagascar jista’ jitlob liċ-ĊMS tal-Istat tal-bandiera, b’kopja lillUnjoni, biex inaqqas l-intervall għat-trażmissjoni tal-messaġġi dwar il-pożizzjoni tal-bastiment għal intervall ta’ 30 minuta għal perjodu speċifikat tal-investigazzjoni. 5.2.
Din l-evidenza għandha tintbagħat miċ-ĊMS ta’ Madagascar liċ-ĊMS tal-Istat tal-bandiera u lill-awtoritajiet talUnjoni. 5.3.
Iċ-ĊMS tal-Istat tal-bandiera għandu jibgħat minnufih il-messaġġi dwar il-pożizzjoni liċ-ĊMS ta’ Madagascar skont il-frekwenza mnaqqsa. 5.4.
Wara dan, iċ-ĊMS ta’ Madagascar għandu jinnotifika minnufih liċ-ĊMS tal-Istat tal-bandiera u lill-Unjoni dwar it-tmiem tal-proċedura ta’ spezzjoni. 5.5.
Fi tmiem il-perjodu stabbilit tal-investigazzjoni, iċ-ĊMS ta’ Madagascar għandu jgħarraf liċ-ĊMS tal-Istat talbandiera u lill-Unjoni b’kull segwitu li jkun meħtieġ. 6.
Validità tal-messaġġ tal-VMS f’każ ta’ tilwim Id-data dwar il-pożizzjoni mogħtija mis-sistema VMS biss għandha titqies bħala awtentika f’każ ta’ tilwim bejn il-Partijiet.
Taqsima 5 Osservaturi 1.
Osservazzjoni tal-attivitajiet tas-sajd 1.1.
Il-Partijiet jirrikonoxxu l-importanza tal-konformità mal-programm nazzjonali tal-osservaturi u mal-obbligi li jirriżultaw mir-riżoluzzjonijiet rilevanti tal-IOTC fir-rigward tal-programm tal-osservaturi xjentifiċi. 1.2.
Għal dawn il-finijiet: 1.2.1. kull bastiment għandu jtella’ abbord osservatur tas-sajd waqt li jkun fiż-żona tas-sajd ta’ Madagascar.
Millinqas 30 % tal-bastimenti għandhom itellgħu abbord osservaturi magħżula mill-awtorità kompetenti ta’ Madagascar.
Għas-70 % li jifdal, il-kopertura tal-osservaturi għandha tiġi organizzata kif xieraq permezz ta’ programmi reġjonali tal-osservaturi jew programmi elettroniċi tal-osservaturi.
1.2.2. l-osservaturi għandu jkollhom il-kompitu li jiżguraw l-applikazzjoni imsemmija fil-punt 1.1 jew ta’ kull ħtieġa oħra għall-ġbir tal-informazzjoni xjentifika identifikata mill-istitut nazzjonali kompetenti f’Madagascar jew mill-grupp ta’ ħidma xjentifika konġunt. 2.
Bastimenti u osservaturi magħżulin 2.1.
Meta jinħarġu l-awtorizzazzjonijiet tas-sajd, l-Awtorità ta’ Madagascar għandha tippubblika u, fejn meħtieġ, taġġorna l-lista tal-bastimenti magħżula biex itellgħu osservatur minn Madagascar abbord skont l-għanijiet imsemmija fil-punt 1.2.1. 2.2.
L-Awtorità ta’ Madagascar għandha tibgħat din il-lista b’mod elettroniku lill-awtoritajiet tal-Unjoni u lis-sidien ikkonċernati minnufih wara l-pubblikazzjoni jew l-aġġornament tagħha.
Jekk wieħed mill-bastimenti magħżula jiffaċċja nuqqas ta’ spazju dokumentat kif suppost minħabba rekwiżiti ta’ sigurtà, b’mod partikolari dawk marbuta ma’ atti ta’ piraterija, l-Awtorità ta’ Madagascar għandha tadatta l-lista tal-bastimenti magħżula sabiex tqis din is-sitwazzjoni, filwaqt li tiżgura l-objettiv imsemmi fil-punt 1.2.1. 2.3.
Ladarba l-lista tal-bastimenti tas-sajd magħżula biex itellgħu osservatur abbord tkun ġiet iffinalizzata, Madagascar għandu fl-istess ħin jinforma lis-sidien ikkonċernati, jew lill-aġent tagħhom, bil-bastimenti li għandhom itellgħu abbord osservatur maħtur skont il-punt 1.2.1.